Template:2011FR/appeal-jimmy/gsw

Google het vilycht fascht e Million Server, un Yahoo het öbe 13.000 Aagstellti. Mir hen 679 Server un 95 Aagstellti.

Wikipedia isch die Syte uffem Internet, wo aa 5. Stell nooch Syteuffruef stoot, un wird jede Monet vo 450 Millione verschidne Lüt bruucht – mit Milliarde vo Syteuffruef. Handle isch nit schlächt. Werbig isch nit bös. Aber es het doo kei Blatz. Nit doo uff de Wikipedia.

D Wikipedia isch öbis bsundrigs. Si isch wie e Büecherei oder en öffentliche Park. Si isch wienne Tempel für de Geischt. Si isch en Ort, wommer alli chönne go anego, zum noochdenke, zum lehre un zume üser Wüsse mit andre z deile. Wonni d Wikipedia gründet ha, hätti drus chönne e Profit-orientierti Firma mit Werbig mache, aber i ha mich entschide, öbis andersch z mache. Mer hen die ganze Joor hart gschafft, zume d Wikipedia schmall un sparsam z halte. Mir erfülle üsre Zweck, un überlön Verschwändig de andre.

Wänn jede, wo des liest numme 10 € dät spände, no miesste mer numme für ein Daag im Joor Spände sammle. Aber nit jede duet oder cha spände. Un des isch au rächt eso, wyl jeds Joor dien grad gnue Lüt sich dezue entschliesse, öbis z gee.

In däm Joor, überleg dir, ob de 10 €, 100 CHF oder was immer sunscht de chasch gee, duesch spände, zume d Wikipedia z schütze un z erhalte.

Merci vilmools,

De Jimmy Wales Gründer vo de Wikipedia